Dezoksiribonukleotid
Dezoksiribonukleotid je monomerna komponenta dezoksiribonukleinske kiseline. Svaki dezoksiribonukleotid sadrži tri dijela: dušična baza, dezoksiriboza - šećer, jedna ili više fosfatnih grupa. Dušična baza ja uvijek vezana za 1' ugljik dezoksiriboze, koja se od riboze razlikuje po prisustvu protona na 2' ugljiku, umjesto -OH grupe. Fosfatna grupa se veže za 5' ugljenik šećera. Prilikom polimerizacije dezoksiribonukleotida, u formiraju DNK, fosfatna grupa jednog nukleotida se veže za 3' ugljik na drugom nukleotidu, preko fosfodiestarske veze u dehidratacijskoj sintezi. Novi nukleotidi se redovno dodaju na 3' ugljik zadnjeg nukleotida, tako da sinteza napreduje od 5' do 3'.